<classify> WAZIRI wa Nishati, Dk Medard Kalemani amewahakikishia Watanzania kuwa serikali itapunguza gharama za umeme ili kuwapunguzia mzigo wananchi wa hali ya chini na taasisi za elimu.Dk. Kaleman alitoa kauli hiyo juzi wakati alipozungumza wakati wa uzinduzi wa rasmi wa jina la Shule ya Sekondari ya Fountain Gate Academy iliyopo eneo la Miyuji Jijini Dodoma.Alisema serikali inakusudia kupunguza gharama hizo pindi mradi mkubwa wa umeme katika Mto Rufiji maarufu kama mradi wa Umeme wa Mto Rufuji utakapokamilika.Hadi sasa katika nchi za ukanda wa Afrika Mashariki nchi yetu ndiyo inayotoza gharama za chini kwa uniti moja tofauti na wengine na tutaendelea kupunguza, alisema.Aidha, alisema kupungua kwa gharama hizo kutasaidia wananchi wa hali ya chini kumudu gharama za kuunganisha umeme pamoja na kulipia gharama za kila mwezi.Aliongeza kuwa kupungua kwa gharama hizo kutapunguza malalamiko yanayojitokeza kwenye shule hasa za bweni ambazo wanafunzi wake hulazimika kujisomea nyakati za usiku.Alitoa wito kwa wazazi kuuunga mkono juhudi za watu wanaotoa huduma za elimu hapo nchini kwa kuwahimiza watoto kupenda masomo pamoja na kulipa ada kwa wakati ili kuwezesha kuhudumia shule zao.Dk. Kalemani aliwashauri wanafunzi kusoma kwa malengo huku akiutaka uongozi wa shule hiyo kutoa zawadi kwa walimu na wanafunzi wanaofanya vizuri katika masomo.Mkurungenzi wa Shule za Fountain Gate Academy Japhet Makau, alisema shule iliyozinduliwa jina jipya awali ilikuwa ikiitwa shule ya sekondari Azimio na ilikuwa na inamilikiwa na mtu mwingine na menejimenti tofauti kabla ya kukabidhiwa kwao Mei mwaka huu.Alibainisha kuwa kwa sasa shule hiyo itaitwa Fountain Gate Academy na wamebadilisha uongozi na mmiliki hivyo wananchi watarajie mabadiliko makubwa k  <topic>: kitaifa 